
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ВЫРӐН ПӖЛТЕРӖШЛӖ ПУРТЕ УСӐ КУРАКАН
АВТОМОБИЛЬ ҪУЛӖСЕНЕ ПРОЕКТЛАС, ТӐВАС, 
ЮСАСА ҪӖНЕТЕС ЕНӖПЕ ҪУЛ-ЙӖР ӖҪ-ХӖЛӖНЧИ 
ПОЛНОМОЧИСЕНЕ ЧӐВАШ РЕСПУБЛИКИН
МУНИЦИПАЛЛӐ ОКРУГӖСЕН ВЫРӐНТИ ХӐЙ ТЫТӐМЛӐХ ОРГАНӖСЕМ ТАТА ЧӐВАШ РЕСПУБЛИКИН 
ПАТШАЛӐХ ВЛАҪӖН ОРГАНӖСЕМ ХУШШИНЧЕ ҪӖНӖРЕН ПАЙЛАССИ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья
Чӑваш Республикин "Вырӑн пӗлтерӗшлӗ пурте усӑ куракан автомобиль ҫулӗсене проектлас, тӑвас, юсаса ҫӗнетес енӗпе ҫул-йӗр ӗҫ-хӗлӗнчи полномочисене Чӑваш Республикин муниципаллӑ округӗсен вырӑнти хӑй тытӑм-лӑх органӗсем тата Чӑваш Республикин патшалӑх влаҫӗн органӗсем хушшинче ҫӗнӗрен пайласси ҫинчен" 2015 ҫулхи раштав уйӑхӗн 29-мӗшӗнчи 84 №-лӗ саккунне ("Республика" хаҫат, 2016, кӑрлач уйӑхӗн 13-мӗшӗ; 2020, раштав уйӑхӗн 9-мӗшӗ; 2021, юпа уйӑхӗн 27-мӗшӗ; 2022, утӑ уйӑхӗн 13-мӗшӗ, раштав уйӑхӗн 28-мӗшӗ) ҫакӑн пек улшӑнусем кӗртес:
1) ятӗнче "муниципаллӑ округӗсен" сӑмахсем хыҫҫӑн "тата хула округӗсен" сӑмахсем хушса хурас;
2) 1 статьяра "муниципаллӑ округӗсен" сӑмахсем хыҫҫӑн "тата хула округӗсен" сӑмахсем хушса хурас;
3) 3 статьяна ҫакӑн пек ҫырса хурас:
"3 статья.	Чӑваш Республикин муниципаллӑ округӗсен тата хула округӗсен вырӑнти хӑй тытӑмлӑх органӗсен полномочийӗсене ҫӗнӗрен пайласси 
Чӑваш Республикин ҫул-йӗр хуҫалӑхӗ енӗпе патшалӑх политикине тытса пыракан, Чӑваш Республикин Министрсен Кабинечӗ полномочи панӑ ӗҫ тӑвакан органӗ (малалла – полномочиллӗ орган) вырӑнти хӑй тытӑмлӑх органӗсен ҫак полномочийӗсене пурнӑҫлать:
Чӑваш Республикин муниципаллӑ округӗсен (малалла – муниципаллӑ округсем) ҫул-йӗр ӗҫ-хӗлӗнчи муниципаллӑ округ чиккисенче вырӑн пӗлтерӗшлӗ пурте усӑ куракан автомобиль ҫулӗсене проектлас, тӑвас, юсаса ҫӗнетес енӗпе пурнӑҫламалли полномочийӗсене;
Чӑваш Республикин хула округӗсен (малалла – хула округӗсем) ҫул-йӗр ӗҫ-хӗлӗнчи хула округӗн чиккисенче вырӑн пӗлтерӗшлӗ пурте усӑ куракан 
автомобиль ҫулӗсене проектлас, тӑвас, юсаса ҫӗнетес енӗпе пурнӑҫламалли полномочийӗсене, ҫав ӗҫсене пурнӑҫламалли хак 2 миллиард тенкӗрен ытларах пулсан.";
4) 5 статьяра: 
а) 1-мӗш пая ҫакӑн пек ҫырса хурас: 
"1. Ҫак Саккунӑн 3 статйипе пӑхса хӑварнӑ полномочисене муниципаллӑ округсен тата хула округӗсен вырӑнти хӑй тытӑмлӑх органӗсем тата Чӑваш Республикин патшалӑх влаҫӗн органӗсем хушшинче 2035 ҫулхи раштав уйӑхӗн 31-мӗшӗчченхи срока ҫӗнӗрен пайлаҫҫӗ.";
ӑ) 3-мӗш пая "муниципаллӑ округсен" сӑмахсем хыҫҫӑн "тата хула округӗсен" сӑмахсем хушса хурас.

2 статья
1. Ҫак Саккун, ҫак Саккуна официаллӑ йӗркепе пичетлесе кӑларнӑ кунран пуҫласа вӑя кӗрекен ҫак статьян 2-мӗш пайӗсӗр пуҫне, 2026 ҫулхи кӑрлач уйӑхӗн 1-мӗшӗнчен пуҫласа вӑя кӗрет.
2. Чӑваш Республикин ӗҫ тӑвакан органӗсем ҫак Саккуна официаллӑ йӗркепе пичетлесе кӑларнӑ кунран пуҫласа Чӑваш Республикин "Вырӑн пӗлтерӗшлӗ пурте усӑ куракан автомобиль ҫулӗсене проектлас, тӑвас, юсаса ҫӗнетес енӗпе ҫул-йӗр ӗҫ-хӗлӗнчи полномочисене Чӑваш Республикин муниципаллӑ округӗсен вырӑнти хӑй тытӑмлӑх органӗсем тата Чӑваш Республикин патшалӑх влаҫӗн органӗсем хушшинче ҫӗнӗрен пайласси ҫинчен" 2015 ҫулхи раштав уйӑхӗн 29-мӗшӗнчи 84 №-лӗ саккунне (ҫак Саккунпа улшӑнусем кӗртнӗ) пурнӑҫлама кирлӗ Чӑваш Республикин нормативлӑ право акчӗсене йышӑнма пултараҫҫӗ.
	
	Чӑваш Республикин
Пуҫлӑхӗ
	
О. Николаев

